Fyrir þau sem ekki þekkja til getur verið erfitt að átta sig á þörfum fagmanna sem starfa á vinnsvæðum , en þau bjóða upp á ýmsar áskoranir , svo það eru til alls kyns tól sem geta auðveldað lífið . Þetta þarf ekki að vera dýr gjöf en getur komið í afskaplega góðar þarfir . Góður hitabrúsi gerir manni kleift að kippa með sér uppáhellingu í vinnuna sem helst heit yfir daginn . Á sumrin getur svo sami brúsi haldið vatni köldu . Fólk sem starfar í byggingariðnaði hefur oft takmarkað aðgengi að góðum mat og endar oft með því að borða alls kyns mishollan skyndibita . Það getur líka verið erfitt að fá heitan mat öðruvísi , því yfirleitt eru örbylgjuofnar eða aðrar græjur til að elda ekki aðgengilegar . Það tekur á að hamast allan daginn og það veitir ekki af næringarríkum heitum mat í hádeginu og þá er frábært að geta verið með nestisbox sem hitar matinn fyrir mann . Hleðslutæki fyrir rafhlöður Það þarf alltaf rafhlöður , hvort sem það er verið að sinna framkvæmdum heima við eða vinna á vinnusvæði . Það er glatað að skortur á rafhlöðum hamli vinnu , svo það er sniðugt að eiga hleðslutæki fyrir endurhlaðanlegar rafhlöður svo þær séu alltaf til taks . Vasaljós Grundvallartæki sem allir þurfa að hafa á verkfærabeltinu . Það þarf oft að sinna verkefnum á illa lýstum stöðum og ef fólk er að vinna úti í skammdeginu getur jafnvel verið gott að vera með ljós á hjálminum . Svo getur oft verið þægilegt að eiga vasaljós heima við , ef ekki er þörf fyrir það í vinnunni . Margir hafa gaman af því að fylgjast með líkamlegu ástandi sínu með snjallúrum og það getur verið sérlega gagnlegt og áhugavert ef fólk er í mjög líkamlegri vinnu . Auk þess getur verið óþægilegt að þurfa að grafa upp snjallsímann þegar maður er önnum kafinn og þá er gott að geta notað snjallúrið fyrir ýmsar einfaldar aðgerðir . Þetta tæki getur komið að mjög góðum notum og auðveldað allar fjarlægðarmælingar verulega . Mismunandi útgáfur bjóða líka upp á alls kyns möguleika til að sinna flóknari mælingum . Heyrnarhlífar með bluetooth og útvarpi Á vinnusvæðum er oft nauðsynlegt að nota heyrnarhlífar en það er misjafnt hvers góð heyrnartól starfsfólk á ólíkum vinnustöðum fær . Fyrir fagfólk sem vilja hlusta á tónlist eða hlaðvarsþætti í vinnunni er hægt að fá heyrnarhlífar með bluetooth sem tengjast símanum svo hægt sé að stjórna dagskránni sjálfur . Svo er hægt að kveikja á innbyggðu útvarpstæki til að ná fréttunum . Í líkamlegri vinnu getur stundum verið slæmt að vera með viðkvæman snjallsíma í vasanum . Öflugt símahulstur eða hlíf getur skipt sköpum og bjargað skjánum frá því að brotna . Það er miklu ódýrara að kaupa hlíf en nýjan síma .